Fazilatli shayx Muhammad Sodiq Muhammad Yusuf rahimahullohga juda ko‘plab savollar yo‘llashar edi. Bu savollarga hazratning javoblari ham antiqa, kutilmagan qaytarilardi. Masalan, bir kishi u zotdan so‘radilar: “Taqsir, kimning tavbasi qabul bo‘lmaydi?”. U kishi shunday dedilar: “Tavba qilmagan odamning tavbasi qabul bo‘lmaydi”. U kishida ana shunday g‘aroyib va nodir javoblar bo‘lar edi. Bir safar so‘rashdi: “Sumalak haqida gapirsangiz, Qur’onda bu taom haqida nima deyilgan?”. Javob qaytardilar: “Qur’on pazandachilik haqidagi kitob emas, u hidoyat kitobdir”. Yana savol berishdi: “Nike krossovkasini kiysam bo‘ladimi?”. “O‘lchami to‘g‘ri kelsa kiyavering”, dedilar hazrat. Savol beruvchilardan yana biri so‘radi: “Anjirni yoqsam bo‘ladimi?”. U zot dedilar: “Yaxshi yonadi, yoqavering”. Alloh u kishini rahmat qilsin, hali bu javoblarni ko‘p sog‘inamiz.